Poštovani,

želimo vas obavijestiti o važnoj informaciji vezano uz javnu raspravu koja se odnosi na podnošenje zahtjeva za IX. Izmjene i dopune Prostornog plana Općine Rakovica.

Molimo vas da obratite pažnju na lokaciju na kojoj trebate prisustvovati prema naselju iz kojeg dolazite.

Zahtjevi koji se odnose na sljedeća naselja: Jelov Klanac, Gornja Močila, Brajdić Selo, Rakovica, Drage, Oštarski Stanovi, Rakovičko Selište, Stara Kršlja, Brezovac, Čuić Brdo, Broćanac, Mašvina, Lipovac i Jamarje **obvezno** se podnose u Vatrogasnom domu u Rakovici.

Zahtjevi koji se odnose na naselja Drežnik Grad, Sadilovac, Lipovača, Nova Kršlja, Kordunski Ljeskovac, Korana, Koranski Lug, Basara, Čatrnja, Selište Drežničko, Grabovac, Irinovac i Korita **obvezno** se podnose u Vatrogasnom domu u Drežnik Gradu.

Napominjemo da Općina Rakovica **neće zaprimati nove zahtjeve niti tumačiti već dostavljene** **ukoliko se dođe na pogrešnu lokaciju.** Stoga je iznimno važno poštovati navedene upute kako bi se osiguralo pravilno vođenje javne rasprave i obrada zahtjeva.

Hvala vam na suradnji i razumijevanju.

S poštovanjem,

Općina Rakovica